wannaphong/clean_thaiwikipedia huggingface dataset:
# เปรมณัช สุวรรณานนท์
เปรมณัช สุวรรณานนท์ (เกิด 27 พฤศจิกายน พ.ศ. 2527) ชื่อเล่น เป๊ก เป็นดีเจ นักร้อง นักแสดง พิธีกรชาวไทย

 การศึกษา 
เปรมณัช สุวรรณานนท์ จบการศึกษาชั้นประถมศึกษา จากโรงเรียนอัสสัมชัญ ธนบุรี ต่อจากนั้นได้เข้ารับการศึกษาชั้นมัธยมศึกษา ที่โรงเรียนสวนกุหลาบวิทยาลัย และสำเร็จการศึกษาระดับปริญญาตรี จากคณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง

 ชีวิตส่วนตัว 
เป๊ก คบหาดูใจกับ นักร้องสาว นิว - นภัสสร สุวรรณานนท์ นักร้องดูโอวงนิว จิ๋ว ปัจจุบันสมรสกันแล้ว พิธีแต่งงานจัดที่บ้านเกิดฝ่ายหญิง ที่จังหวัดเชียงใหม่ จัดเป็นพิธีแบบล้านนา เมื่อวันที่ 1 พฤศจิกายน พ.ศ. 2560งานแต่ง นิว เป๊ก วิวาห์ล้านนาในฝัน รักจากผืนนาจรดท้องฟ้าsanook.com และงานฉลองมงคลสมรสวันที่ 4 ธันวาคม พ.ศ. 2560 จัดที่จีเอ็มเอ็มไลฟ์เฮาส์คืนรวมดาว..รวมภาพเหล่าตัวพ่อตัวแม่ ร่วมงานแต่ง “นิว-เป๊ก” ในธีมอวกาศ

มีบุตรชายด้วยกัน 1 คนชื่อ ปณนน สุวรรณานนท์ ชื่อเล่น สเปซ เกิดเมื่อวันที่ 17 มกราคม พ.ศ. 2567

 ผลงาน 
 ละคร 
 พ.ศ.  เรื่อง  บทบาท  ออกอากาศ 2551  น้องใหม่ร้ายบริสุทธิ์   เอ้อระเหย ช่อง 3 2552  พรุ่งนี้ก็รักเธอ   นุติ ช่อง 5 2553  ช็อกโกแลต 5 ฤดู  ดุ๋ย ช่อง 9 2555  ภูผาแพรไหม  เจ้าแสงฉาย ณ เชียงทวาย ช่อง 3 2556  ฟาร์มเอ๋ย ฟาร์มรัก   ตุ๊ดตู่ ตะวันบ้านทุ่ง   ผู้กองดนุเดช 2557  ในสวนขวัญ  โอม มาลีเริงระบำ   ร.ต.ต.อธิ สามใบไม่เถา   นนท์ (รับเชิญ) 2558  โอม มหาจรวย  โอม ช่อง 9 2559  สาวน้อยร้อยล้าน คัมภีร์ ช่อง 3 บุษบาหน้าตลาด   วาริศ ฤทธิ์วงศ์ ดวงใจพิสุทธิ์   เสนีย์ 2560  เล่ห์ลับสลับร่าง   ฤทธิ์ชาติ เพลิงบุญ   เปรม บริรักษ์ 2561 เกมเสน่หา   วุฒา (รับเชิญ) 2562  One Year 365 วัน บ้านฉัน บ้านเธอ  หนุ่มในงานแต่งงาน (รับเชิญ EP.4) ช่องวัน 31 2564  I NEED ROMANCE 3 รักใช่มั๊ยที่หัวใจต้องการ  กานต์  ทรูโฟร์ยู 2565  มัดหัวใจยัยซุปตาร์  นพ.ปฏิญา ฉัตราภักดิ์ (หมอเจเจ)  ช่อง 3 2566  เปลือกรักปมลวง Hangoutโมโนแม็กซ์,โมโน 29 2567 สืบสันดาน พชร  Netflix

 ผลงานพิธีกร 
 รายการ Wake Club 
 รายการ คลับไฟว์ แก๊งสเตอร์  
 รายการ Bang room (บูมแรง!) 
 รายการ รถโรงเรียน
 รายการ ตู้เสื้อเพื่อน 
 รายการ งานมหกรรมฟุตบอลไทยทีวีสีช่อง 3 46 ปี (ช่วงคอนเสิร์ตรักล้นจอ) (ร่วมกับ รินลณี ศรีเพ็ญ)
 รายการ สุขภาพดีที่พ่อให้ ทุกวันอาทิตย์ เวลา 08.00 - 09.00 น. ทางช่อง พีพีทีวี
 รายการ อลหม่านจานใหม่ (คู่กับ ณัฎฐพัชร์ วิภัทรเดชตระกูล) ทุกวันอาทิตย์ เวลา 09.30 - 10.30 น. ทางช่อง 3 เอชดี
 การประกวด มิสไทยแลนด์เวิลด์ 2561 ร่วมกับ ซินดี้ บิชอพ
 รายการ บ้านและสวน ช่อง อมรินทร์ ทีวี เอชดี ช่อง 34 ทุกวันอาทิตย์ เวลา 09.30 น. ร่วมกับ โบ ธนากร ชินกูล
 รายการ SPECSPACE x NIRAN APARTMENT ช่อง Youtube:PeckaNew Channel คู่กับ นภัสสร สุวรรณานนท์ (2563)

 ผลงานภาพยนตร์ 
 Club 5 Ganster
 มิวสิกวีดีโอ 
เพลง ชู้ในใจ ของ ผลิตโชค อายนบุตร
เพลง นอนไม่หลับ ของ เต้น นรารักษ์ กับ พลอย Mic Idol
เพลง ถามเอาอะไร ของ เต้น นรารักษ์
เพลง อย่าเอาความเหงามาลงที่ฉัน ของ นิว จิ๋ว

 ผลงานโฆษณา 
 MICO

 ผลงานเพลง 
อัลบั้มรวมศิลปิน One Man Story 3
เพลง หยุดที่เธอ

อัลบั้มรวมดีเจ HOTWAVE - R U HOT Enough?
เพลง คนใจร้อน
เพลง Fire Fahrenheit
เพลง เหตุผล

อัลบั้มรวมศิลปิน One Man Story 2
เพลง จักรวาล 
เพลง ง่ายง่าย

เพลงประกอบละคร ภูผาแพรไหม
เพลง ทุกสิ่งเพื่อเธอ
# อ็องรีที่ 1 ดยุกแห่งกีซ
อองรีที่ 1 ดยุคแห่งกีส (หรือ Le Balafré หรือ "the scarred") อองรีที่ 1 ดยุคแห่งกีสเป็นขุนนางชาวฝรั่งเศส เป็นบุตรของฟรองซัวส์ ดยุคแห่งกีส และ อันนา เดสเต อองรีได้รับบรรดาศักดิ์เป็นดยุคแห่งกีสและ Grand Maître de France หลังจากการเสียชีวิตของบิดาในปี ค.ศ. 1563 อองรีมีบทบาทในการต่อสู้กับออตโตมันในฮังการีในปี ค.ศ. 1565 เมื่อกลับมาถึงฝรั่งเศสอองรีก็กลายเป็นผู้นำฝ่ายคาทอลิกในสงครามศาสนาของฝรั่งเศส อองรีต่อสู้ในยุทธการแซงต์เดอนีส์  (Battle of Saint-Denis) ในปี ค.ศ. 1567, ในยุทธการฌาร์นัค (Battle of Jarnac) และในยุทธการมงคงตูร์ (Battle of Moncontour) แต่การพยายามมีความสัมพันธ์กับมาร์เกอรีตแห่งวาลัวส์ในปี ค.ศ. 1570 นำความไม่พอพระทัยให้แก่พระเชษฐาของมาร์เกอรีต พระเจ้าชาร์ลส์ที่ 9 แห่งฝรั่งเศส แต่เมื่ออองรีไปสมรสกับแคทเธอรีนแห่งคลีฟส์ สถานการณ์ก็ค่อยกระเตื้องขึ้น ความเกรงกลัวอำนาจที่เพิ่มมากขึ้นของนายพลแกสปาร์ด เดอ โคลินยีทำให้อองรีสมรู้กันทำการฆาตกรรมและการก่อให้เกิดการสังหารหมู่วันเซนต์บาโทโลมิวCATHOLIC ENCYCLOPEDIA: Saint Bartholomew's Day Massacreในปี ค.ศ. 1572
# สี่สิบห้าองครักษ์
สี่สิบห้าองครักษ์  คือทหารองครักษ์จำนวนสี่สิบห้าคนที่ได้รับเลือกมาโดยฌอง หลุยส์ เดอ โนกาเรต์ เดอ ลา วาแลต ดยุคแห่งเอแปร์นง (Jean Louis de Nogaret de La Valette) เพื่อให้มาพิทักษ์พระเจ้าอองรีที่ 3 แห่งฝรั่งเศสระหว่างวิกฤติการณ์ของสงครามสามอองรี

ทหารองครักษ์สี่สิบห้าคนที่ได้รับเลือกมาเป็นขุนนางชั้นรอง (บางคนมาจากกาสคอญ) ที่บ้างก็เป็นเจ้าของม้าเพียงตัวเดียวและแผ่นดินเพียงสองสามเอเคอร์สำหรับเลี้ยงตัวเอง เมื่อได้รับเลือกมาแล้วทหารองครักษ์ก็ได้ค่าจ้างอย่างสูงเป็นการแลกเปลี่ยนกับการรักษาความปลอดภัยให้แก่พระเจ้าอองรีที่ 3 ตลอดยี่สิบสี่ชั่วโมงโดยการอยู่ยามครั้งละสิบห้าคน

หลังจากที่สันนิบาตคาทอลิกทำการปฏิวัติในปารีส พระเจ้าอองรีก็จำต้องเสด็จหนีไปยังบลัวส์ ที่ทรงใช้เป็นที่ตั้งมั่นวางแผนยึดอำนาจคืนจากรัฐสภาทั่วไป โดยการให้ทหารองครักษ์สังหารอองรีที่ 1 ดยุคแห่งกีส เมื่อดยุคเดินทางมาเฝ้าพระเจ้าอองรีที่พระราชวังบลัวส์เมื่อวันที่ 23 ธันวาคม ค.ศ. 1588 และน้องชายหลุยส์ที่ 2 คาร์ดินัลแห่งกีสในวันต่อมา

หลังจากที่พระเจ้าอองรีที่ 3 เองถูกลอบปลงพระชนม์โดยฌาคส์ เคลมงต์ (Jacques Clément) ราชบัลลังก์ฝรั่งเศสก็ตกไปเป็นของอองรีแห่งนาวาร์ กององครักษ์ก็ทำหน้าที่รักษาความปลอดภัยให้แก่พระองค์ต่อมาจนกระทั่งเสด็จสวรรคต ที่อาจจะเป็นการถูกลอบปลงพระชนม์

เรื่องราวของกององครักษ์นี้เป็นแรงบันดาลใจให้อาแล็กซ็องดร์ ดูว์มาเขียนนิยาย The Forty-Five Guardsmen ในปี ค.ศ. 1847
# แคสซิโอเปีย (แก้ความกำกวม)
แคสซิโอเปีย  สามารถหมายถึง
 แคสซิโอเปีย (Cassiopeia หรือ Casseipeia) ราชินีของอาณาจักรเอธิโอเปียในตำนานเทพเจ้ากรีก เป็นมารดาของแอนดรอมีดา
 กลุ่มดาวแคสซิโอเปีย ในซีกฟ้าเหนือ
 แคสซิโอเปีย (แมงกะพรุน) (Cassiopea) สกุลหนึ่งของแมงกะพรุน
 แคสซิโอเปีย (รถไฟ) (カシオペア) ขบวนรถไฟด่วนพิเศษ ในประเทศญี่ปุ่น
 คาสิโอ แคสซิโอเปีย รุ่นพ็อคเกตพีซีที่ผลิตโดยคาสิโอ
 คาสิโอเปีย (Casiopea) กลุ่มดนตรีฟิวชั่นแจ๊สญี่ปุ่น
 แคสซิโอเปีย ชื่อที่ใช้เรียกกลุ่มแฟนคลับของทงบังชินกี
# กาเตรีนา ฟัน เฮเมิสเซิน
กาเตรีนา ฟัน เฮเมิสเซิน (ค.ศ. 1528 - หลังจาก ค.ศ. 1587) เป็นจิตรกรชาวเฟลมิชของสมัยฟื้นฟูศิลปวิทยาในคริสต์ศตวรรษที่ 16 ผู้มีความเชี่ยวชาญทางการเขียนภาพเหมือน

กาเตรีนา ฟัน เฮเมิสเซินเป็นจิตรกรสตรีเฟลมิชคนแรกที่มีหลักฐานทางการเขียน และเช่นเดียวกับจิตรกรสตรีของยุคฟื้นฟูศิลปวิทยาคนอื่น ๆ ที่เป็นบุตรีของจิตรกรยัน ซันเดิร์ส ฟัน เฮเมิสเซิน (Jan Sanders van Hemessen) ผู้คงจะเป็นครูผู้สอนให้กาเตรีนาเขียน กาเตรีนาเขียนภาพเหมือนของผู้คนผู้มีฐานะดีทั้งหญิงและชายที่มักจะมีฉากหลังเป็นสีมืด
# จอห์น ซิงเกิลทัน โคพลีย์
จอห์น ซิงเกิลทัน โคพลีย์  (ค.ศ. 1738Allan Cunningham gives the date of his birth as July 3, 1737 (The Lives of the Most Eminent British Painters, Sculptors, and Architects, 1830-33, V, 162), but the published Boston Records have no entry confirming this date. Copley himself wrote on September 12, 1766, to Peter Pelham, his step-brother, that he had had "resolution enough to live a bachelor to the age of twenty-eight" ("Letters and Papers of John Singleton Copley and Henry Pelham", p. 48, Mass. Hist. Soc. Colls., vol. LXXI (1914)). His daughter, Elizabeth Clarke Greene (in a letter quoted by William Dunlap, A History of the Rise and Progress of the Arts of Design in the United States, vol. I, p. 119. Ed. F. W. Bayley and C. E. Goodspeed, 1918) spoke of her father as "born in 1738." Worthington C. Ford, editor of the Copley-Pelham correspondence, and Frank W. Bayley, a biographer, accept the evidence as indicating that the artist "was born in 1738, and not in 1737 as usually stated" ("Copley-Pelham Letters," p. 48). - 9 กันยายน ค.ศ. 1815) เป็นจิตรกรคนสำคัญชาวอเมริกันของคริสต์ศตวรรษที่ 18 และ 19 ผู้มีความเชี่ยวชาญทางการเขียนภาพเหมือน โคพลีย์มีชื่อเสียงจากการเขียนภาพเหมือนของบุคคลสำคัญในนิวอิงแลนด์ในสมัยอาณานิคม โดยเฉพาะชนชั้นกลาง ภาพเขียนของโคพลีย์มีลักษณะการเขียนที่ใหม่ และมักจะมีสิ่งของที่เกี่ยวกับชีวิตของตัวแบบในภาพ
# เอก็อน ชีเลอ
เอก็อน ชีเลอ (12 มิถุนายน ค.ศ. 1890 – 31 ตุลาคม ค.ศ. 1918) เป็นจิตรกรชาวออสเตรียผู้ได้รับอิทธิพลจากกุสทัฟ คลิมท์ ชีเลอเป็นจิตรกรเขียนภาพคน (figurative painter) คนสำคัญของต้นคริสต์ศตวรรษที่ 20 

สิ่งที่เด่นของงานของชีเลอคือความเข้มข้น (intensity) และงานเขียนภาพเหมือนตนเองหลายภาพที่เขียนขึ้น ร่างที่บิดเบือนและเส้นที่แสดงออกทางอารมณ์เป็นลักษณะงานเขียนและงานวาดเส้นของชีเลอ ทำให้เป็นจิตรกรคนแรก ๆ ของลัทธิสำแดงพลังอารมณ์แม้ว่าจะยังคงมีความเกี่ยวข้องกับขบวนการนวศิลป์เป็นอย่างมากก็ตาม
# ไฮวีอิกซอลต์ที เรลม์ออฟเดอะฟรี
ไฮวีอิกซอลต์ที เรลม์ออฟเดอะฟรี  เป็นเพลงชาติของประเทศเซียร์ราลีโอน ประพันธ์โดยคลิฟฟอร์ด เนลสัน ไฟล์และเรียบเรียงโดยจอห์น อาการ์ ประกาศใช้เป็นเพลงชาติอย่างเป็นทางการเมื่อ พ.ศ. 2504 หลังจากที่ประเทศได้รับอิสรภาพจากสหราชอาณาจักร โดยใช้แทนเพลงก็อดเซฟเดอะควีน ในรัฐธรรมนูญแห่งเซียร์ราลีโอน พ.ศ. 2534 กำหนดให้พลเมืองเซียร์ราลีโอนมีหน้าที่ "เคารพต่ออุดมการณ์และสถาบันของชาติ" ซึ่งรวมถึงเพลงชาติด้วย

เนื้อร้อง
ก็อดเบล็สอาวร์โฮมแลนด์กานาภาษาอังกฤษ  คำแปลบทที่1 (เนื้อร้องที่บังคับใช้เป็นเพลงชาติฉบับราชการ)High we exalt thee, realm of the free;
Great is the love we have for thee;
Firmly united ever we stand,
Singing thy praise, O native land.
We raise up our hearts and our voices on high,
The hills and the valleys re-echo our cry;
Blessing and peace be ever thine own,
Land that we love, our Sierra Leone.อาณาจักร์แห่งอิสรภาพ ท่านคือผู้สูงศักดิ์
ความรักที่เรามีต่อเจ้านั้นยิ่งใหญ่
สามัคคีเป็นหนึ่งเดียวตลอดมา
โอ้ แผ่ดินเกิด ขับขานเพลงสรรเสริญพระเองค์
เรายกหัวใจและเสียงของเราขึ้นสูง
เนินเขา และหูบเขาสางเสียงของเราอีกครั้ง
พระเจ้าประทานพรและสันติภาพ
ดินแดนที่เรารัก เซียร์ลาลีโอนของเราบทที่2One with a faith that wisdom inspires,
One with a zeal that never tires;
Ever we seek to honour thy name,
Ours is the labour, thine the fame.
We pray that no harm on thy children may fall,
That blessing and peace may descend on us all;
So may we serve thee ever alone,
Land that we love, our Sierra Leone.ผู้มีจิตศรัทธาซึ่งมีภูมิปัญญาและแรงบันดาลใจ
ความขยันไม่รู้จักเหน็ดเหนื่อยให้เป็นหนึ่งเดียว
เราพยายามที่จะให้เกียรติด้วยพระนามของพระองค์
ชื่อเสียงของเจ้า เป็นแรงกายของเรา
ขออธิษฐานให้รอดพ้นจากพยันตรายลล้มลงต่อบุตรของเจ้า
จงอำนวยพรและสันติสุข สืบเชื้อสายของเราทั้งปวง
ดินแดนที่เรารัก เซียร์ลาลีโอนของเราบทที่3Knowledge and truth our forefathers spread,
Mighty the nations whom they led;
Mighty they made thee, so too may we
Show forth the good that is ever in thee.
We pledge our devotion, our strength and our might,
Thy cause to defend and to stand for thy right;
All that we have be ever thine own,
Land that we love, our Sierra Leone.ความรู้และความจริงที่บรรพบุรุษของเราแผ่ขยาย
ประชาชนที่พวกเขาเป็นผู้มีพลังอำนาจ
ขอพระองค์สร้างท่า ทรงฤทธานุภาพ พวกเราก็เช่นกัน
จะแสดงความดีงงามที่อยู่ในตัวท่านตลอด
เรให้คำมั่นว่าจะอุทิศด้วยแรงกาย และพลังของเรา
ต้นเหตุของท่านจะปกป้องและยืนหยัดเพื่อสิทธิขิงท่าน
เราเคยเป็นของเจ้าทั้งปวง
ดินแดนที่เรารัก เซียร์ลาลีโอนของเรา
# กุสตาฟว์ กูร์แบ
ฌ็อง เดซีเร กุสตาฟว์ กูร์แบ (10 มิถุนายน ค.ศ. 1819 - 31 ธันวาคม ค.ศ. 1877) เป็นจิตรกรชาวฝรั่งเศสผู้นำของขบวนการสัจนิยมของคริสต์ศตวรรษที่ 19 ซึ่งเป็นขบวนการที่เชื่อมระหว่างศิลปะจินตนิยม (ที่พบในภาพเขียนของเตออดอร์ เฌรีโก (Théodore Géricault) และเออแฌน เดอลาครัว) กับ ตระกูลการเขียนบาร์บิซง (Barbizon School) กูร์แบมีบทบาทสำคัญในจิตรกรรมฝรั่งเศสของคริสต์ศตวรรษที่ 19 ในฐานะที่เป็นผู้ริเริ่ม และในฐานะศิลปินผู้เต็มใจที่จะแสดงความคิดทัศนคติเกี่ยวกับสังคมในผลงานที่ทำ
# สำนักกษาปณ์
สำนักกษาปณ์ หรือ โรงกษาปณ์ เป็นหน่วยงานราชการในสังกัดกรมธนารักษ์ กระทรวงการคลัง ที่เกิดจากการปรับโครงสร้างการแบ่งส่วนราชการของกรมธนารักษ์เมื่อปี พ.ศ. 2545  โดยสำนักกษาปณ์ มีอำนาจหน้าที่เกี่ยวกับการผลิต เหรียญกษาปณ์สกุลเงินบาท เหรียญกษาปณ์ที่ระลึก เหรียญที่ระลึก และเครื่องราชอิสริยาภรณ์ของประเทศไทย รวมถึงของสั่งจ้างต่างๆ เช่น โล่ พระเครื่อง เข็มที่ระลึก เป็นต้น

โรงกษาปณ์ในปัจจุบันสร้างขึ้นเมื่อปี พ.ศ. 2530 ซึ่งสถานที่ก่อสร้างอยู่ที่บริเวณโรงงานทอกระสอบเดิม ของกระทรวงการคลัง ถนนพหลโยธิน กิโลเมตรที่ 34-35 ตำบลคลองหนึ่ง อำเภอคลองหลวง จังหวัดปทุมธานี บนเนื้อที่ประมาณ 126 ไร่ประวัติโรงกษาปณ์
# ทางหลวงแผ่นดินหมายเลข 1004
ทางหลวงแผ่นดินหมายเลข 1004 (ต่อเขตเทศบาลนครเชียงใหม่ - ดอยสุเทพ) ช่วงตั้งแต่ประตูเมืองเชียงใหม่ ถึงสวนสัตว์เชียงใหม่เรียกว่า ถนนห้วยแก้ว แต่ช่วงอนุสาวรีย์ครูบาศรีวิชัยถึงดอยสุเทพเรียกว่า ถนนทางขึ้นดอยสุเทพ หรือ ถนนศรีวิชัย ปัจจุบัน ช่วงประตูเมืองเชียงใหม่ถึงสวนรุกขชาติห้วยแก้วเป็นถนนขนาด 4 ช่องจราจร มีเกาะกลาง ช่วงผ่านหน้าสวนสัตว์เชียงใหม่มีขนาด 4 ช่องจราจร ไม่มีเกาะกลาง ขึ้นไปบนภูเขาที่สูงชัน ผ่านดอยสุเทพ จนถึงพระตำหนักภูพิงคราชนิเวศน์ โดยช่วงสวนสัตว์เชียงใหม่ถึงทางขึ้นพระธาตุดอยสุเทพมีขนาด 3 ช่องจราจร และช่วงพระธาตุดอยสุเทพถึงพระตำหนักภูพิงคราชนิเวศน์มีขนาด 2 ช่องจราจร ระยะทางที่อยู่ในความควบคุมของแขวงทางหลวงเชียงใหม่ที่ 2 สำนักงานทางหลวงที่ 1 (เชียงใหม่) รวม 19.4 กิโลเมตร

สำหรับผู้ริเริ่มก่อสร้างถนนทางขึ้นสู่ดอยสุเทพคือ ครูบาศรีวิชัย ในขณะนั้นหลวงศรีประกาศ (ฉันท์ วิชยาภัย)ได้ปรึกษาเรื่องเสาไฟฟ้าด้วย จึงสรุปได้ว่าจะต้องทำถนนด้วย ซึ่งครูบาศรีวิชัยได้กำหนดฤกษ์ที่จะลงมือขุดจอบแรกสำหรับการสร้างถนนขึ้นดอยสุเทพในวันที่ 9 พฤศจิกายน พ.ศ. 2477 โดยมีเจ้าแก้วนวรัฐ เจ้าผู้ครองนครเชียงใหม่ทรงเป็นผู้ขุดจอบแรกเป็นปฐมฤกษ์บุญเสริม ศาสตราภัย และสังคีต จันทนะโพธิ. (2520) อดีตลานนา กรุงเทพฯ : กรุงสยามการพิมพ์ ใช้เวลาก่อสร้าง 5 เดือน 22 วัน กระทั่งวันที่ 30 เมษายน พ.ศ. 2478 จึงเปิดถนนให้รถขึ้นดอยสุเทพเป็นครั้งแรก ซึ่งในขณะนั้นเป็นถนนดินลูกรัง มีระยะทาง 11.530 กิโลเมตร

ถนนสายนั้นเมื่อสร้างเสร็จใหม่ ๆ มีชื่อว่า ถนนดอยสุเทพ ครั้นต่อมาก็ได้เปลี่ยนเป็นถนนศรีวิชัย เพื่อเป็นเกียรติแก่ครูบาศรีวิชัย โดยวันที่ 9 พฤศจิกายน ของทุกปี จะเป็นวันครบรอบในการทำพิธีลงจอบแรก สร้างถนนศรีวิชัยขึ้นสู่วัดพระธาตุดอยสุเทพ เรียกว่า งานทำบุญจอบแรกครูบาศรีวิชัย นอกจากนี้ในช่วงก่อนวันวิสาขบูชา 1 วันของทุกปี จะมีประเพณีเดินขึ้นดอยสุเทพ ซึ่งถนนสายนี้ในยามค่ำคืนจะใช้ประกอบพิธีประเพณีเดินขึ้นดอยสุเทพเพื่อแสวงบุญ ตั้งแต่ค่ำถึงรุ่งเช้าถนนขึ้นดอยสุเทพ หรือ ถนนศรีวิชัย  จากเว็บไซต์สถานีวิทยุ เอฟ.เอ็ม. 100 จ.เชียงใหม่

 รายชื่อทางแยก 

 สถานที่สำคัญบนเส้นทาง 
 อุทยานการค้ากาดสวนแก้ว
 มหาวิทยาลัยเชียงใหม่
 มหาวิทยาลัยเทคโนโลยีราชมงคลล้านนา
 สวนรุกขชาติห้วยแก้ว จังหวัดเชียงใหม่
 สถานีตำรวจภูธรภูพิงคราชนิเวศน์
 สวนสัตว์เชียงใหม่
 น้ำตกห้วยแก้ว
 อนุสาวรีย์ครูบาศรีวิชัย
 น้ำตกมณฑาธาร
 หอดูดาว มหาวิทยาลัยเชียงใหม่
 ดอยสุเทพ
 วัดพระธาตุดอยสุเทพราชวรวิหาร
 พระตำหนักภูพิงคราชนิเวศน์
# โซโลอิสต์
โซโลอิสต์  เป็น สตูดิโออัลบั้ม เดี่ยวชุดแรกของ ว่าน ธนกฤต พานิชวิทย์ วางแผงทั่วประเทศเมื่อวันที่ 18 ธันวาคม พ.ศ. 2550 มีเพลงยอดนิยมคือ "ระยะปลอดภัย" , "สิ่งที่ยังเหลือ" , "วัยทองรำลึก"

 รายชื่อเพลง 
 เพลงที่ ชื่อเพลง คำร้อง ทำนอง เรียบเรียง 1 "ระยะปลอดภัย" ธนกฤต พานิชวิทย์  ธนกฤต พานิชวิทย์  นราธิป กุลวิบูลย์อนันต์ 2 "แค่ใครสักคน" คริษฐา เย็นพูนสุข  ชวิน จิตรสมบูรณ์  ชวิน จิตรสมบูรณ์ 3 "ต่อไปนี้ ทั้งโลกจะหยุดหมุนด้วยความรัก" ธนกฤต พานิชวิทย์ ธนกฤต พานิชวิทย์  ชวิน จิตรสมบูรณ์ 4 "สิ่งที่ยังเหลือ" ธนกฤต พานิชวิทย์ ธานัท ธัญญหาญ  ธานัท ธัญญหาญ 5 "วัยทองรำลึก" ธนกฤต พานิชวิทย์  ธนกฤต พานิชวิทย์ นราธิป กุลวิบูลย์อนันต์ 6 "วันที่เธอไม่เหลือใคร" วันทนาพร นามสง่า ชวิน จิตรสมบูรณ์  ชวิน จิตรสมบูรณ์ 7 "ถ้าดาวคือเธอ" ธนกฤต พานิชวิทย์  วรวิทย์ พิกุลทอง  วรวิทย์ พิกุลทอง 8 "พักใจ" ธนกฤต พานิชวิทย์ ธานัท ธัญญหาญ  ธานัท ธัญญหาญ 9 "Dream Catcher" ธนกฤต พานิชวิทย์ นราธิป กุลวิบูลย์อนันต์ นราธิป กุลวิบูลย์อนันต์ 10 "วันเหงา" ธนกฤต พานิชวิทย์ ธนกฤต พานิชวิทย์ ธานัท ธัญญหาญ
# อาณาจักรพัลแฮ
อาณาจักรพัลแฮ (,) หรือ ปั๋วไห่ (, ,) เป็นอาณาจักรหลายเชื้อชาติใน แมนจูเรีย คาบสมุทรเกาหลี และ รัสเซียตะวันออกไกล 

 การล่มสลายของจักรวรรดิพัลแฮ 
การล่มสลายของจักรวรรดิพัลแฮเริ่มต้นขึ้นเมื่อเกิดสงครามครั้งใหญ่ระหว่างราชวงศ์เหลียว หรือพวกชนเผ่าคิตัน เข้าตีดินแดนของจีนสมัยปลายราชวงศ์ถัง ในพุทธศตวรรษที่ 15 อาณาจักรพัลแฮจึงต้องถูกตีไปด้วยเนื่องจากเป็นเขตอิทธิพลที่อยู่ใกล้ชิดติดกันระหว่างเขตดินแดนระหว่างจีนและคิตันในแมนจูเรีย ในพ.ศ. 1545 ราชวงศ์ถัง ถูกราชวงศ์เหลียวตีจนแตกออกเป็นแคว้นเล็กแคว้นน้อย และพวกคิตันก็ทำสงครามต่อเนื่องจนกระทั่งได้ครอบครองดินแดนทางตอนเหนือของจีนส่วนใหญ่ การทำสงครามยึดครองครั้งนี้ จักรวรรดิพัลแฮก็ถูกยึดครองไปด้วยเช่นกัน ราชวงศ์เหลียวเข้าตีพัลแฮจนแตกใน พ.ศ. 1469 นับเป็นการสิ้นสุดจักรวรรดิพัลแฮ แม้ในภายหลังราชวงศ์เหลียวได้ตั้งอาณาจักรใหม่ขึ้นแทน คือ อาณาจักรตงตาน เป็นอาณาจักรที่ก่อตั้งได้เพียง 10 ปี ในพ.ศ. 1479 ราชวงศ์เหลียวก็ควบคุมอาณาจักรตงตานมาเป็นส่วนหนึ่งของราชวงศ์เหลียว และประชาชนชาวพัลแฮรู้ว่าตนเองสืบเชื้อสายจากชาวโคกูรยอ ไม่ใช่ชาวแมนจู จึงได้อพยพลงใต้ไปยังบริเวณอาณาจักรโคกูรยอเก่าแล้วสถาปนาอาณาจักรใหม่ขึ้นมาคืออาณาจักรฮูโกกูรยอหรืออาณาจักรโคกูรยอใหม่

 หมายเหตุ
# ซาวอย
ซาวอยCATHOLIC ENCYCLOPEDIA: Savoy , ซาวัว  หรือ ซาวอยา  คือภูมิภาคในยุโรปที่ตั้งอยู่ทางตะวันตกของเทือกเขาแอลป์ที่เกิดขึ้นหลังจากการล่มสลายของราชอาณาจักรเบอร์กันดีของแฟรงค์ ดินแดนในอดีตของซาวอยเป็นของประเทศฝรั่งเศสและประเทศอิตาลีในปัจจุบัน

 ที่มา 
ซาวอยก่อตั้งขึ้นโดยพระเจ้ารูดอล์ฟที่ 3 แห่งเบอร์กันดีอย่างเป็นทางการในปี ค.ศ. 1003 ที่ทำให้ราชวงศ์ซาวอยกลายเป็นราชวงศ์ที่ยังคงดำรงอยู่ที่เก่าแก่ที่สุดในยุโรป ราชวงศ์ซาวอยปกครองอาณาจักรเคานต์แห่งซาวอย จนกระทั่งถึงปี ค.ศ. 1416 และต่อมาปกครองอาณาจักรดยุคแห่งซาวอย จนระหว่างปี ค.ศ. 1416 จนกระทั่งถึงปี ค.ศ. 1714 อาณาจักรเคานต์แห่งซาวอยผนวกตูรินและดินแดนต่าง ๆ ในพีดมอนต์ ซึ่งเป็นบริเวณทางตะวันตกเฉียงเหนือของอิตาลีที่มีพรมแดนติดกับซาวอย เมืองหลวงของอาณาจักรดยุคคือช็องเบรี มาจนกระทั่งถึงปี ค.ศ. 1563 เมื่อย้ายไปยังตูริน ในคริสต์ศตวรรษที่ 18 อาณาจักรดยุคแห่งซาวอยก็มีความสัมพันธ์กับราชอาณาจักรซาร์ดิเนีย เมื่อประมุขของราชวงศ์ซาวอยเป็นที่รู้จักกันในฐานะกษัตริย์แห่งซาร์ดิเนีย ขณะที่ตูรินยังคงเป็นเมืองหลวง ดินแดนเดิมของซาวอยถูกผนวกเข้าเป็นส่วนหนึ่งของฝรั่งเศสในปี  ค.ศ. 1860 ตามข้อตกลงของจักรพรรดินโปเลียนที่ 3 อันเป็นที่มาของการรวมตัวของอิตาลี (Italian unification) แต่ราชวงศ์ซาวอยก็ยังคงเป็นเจ้าของดินแดนในอิตาลีและประมุขกลายมามีฐานะเป็นพระมหากษัตริย์แห่งอิตาลี

ในฝรั่งเศสปัจจุบันซาวอยเป็นส่วนหนึ่งของแคว้นโรนาลป์ หลังจากการถูกผนวกเข้าเป็นส่วนหนึ่งของฝรั่งเศสในปี  ค.ศ. 1860 ดินแดนของซาวอยก็แบ่งเป็นสองจังหวัด คือ จังหวัดซาวัวและจังหวัดโอต-ซาวัว
# วาลเทลลินา
วาลเทลลินา (, , , ,) คือหุบเขาในบริเวณลอมบาร์ดีทางตอนเหนือของอิตาลีที่ติดกับสวิตเซอร์แลนด์ ในปัจจุบันมีชื่อเสียงในการเป็นบริเวณที่มีการเล่นสกีหิมะ, บ่อน้ำร้อน, เมืองบำบัดน้ำแร่, เนยแข็ง (โดยเฉพาะ Bitto ที่ตั้งชื่อตามแก่ง) และเหล้าองุ่น เมื่อหลายร้อยปีที่ผ่านมาวาลเทลลินาเป็นช่องเขาทางผ่านอันสำคัญของเทือกเขาแอลป์ระหว่างทางตอนเหนือของอิตาลีและเยอรมนี ฉะนั้นการควบคุมบริเวณนี้จึงเป็นที่เสาะแสวงหาจองทุกฝ่าย โดยเฉพาะในระหว่างสงครามสามสิบปี
# ช่องเขาเกรตเซนต์เบอร์นาร์ด
ช่องเขาเกรตเซนต์เบอร์นาร์ด  หรือ ช่องเขากร็อง-แซ็ง-แบร์นาร์  เป็นช่องเขาทางตะวันตกของเทือกเขาแอลป์ที่เก่าแก่ที่สุด ที่มีหลักฐานว่าใช้กันมาตั้งแต่ยุคสำริด และยังมีร่องรอยของถนนโรมันเหลือให้เห็นอยู่บ้าง ในปี ค.ศ. 1800 กองทัพของนโปเลียนก็ใช้เส้นทางนี้ในการเดินทางเข้าอิตาลี ซึ่งเป็นเหตุการณ์ที่ฌัก-หลุยส์ ดาวีด พรรณาไว้ในจิตรกรรม โบนาปาร์ตข้ามช่องเขากร็อง-แซ็ง-แบร์นาร์ และอีปอลิต เดอลาร็อช ในจิตรกรรม โบนาปาร์ตข้ามเทือกเขาแอลป์ ในปัจจุบันช่องเขาเกรตเซนต์เบอร์นาร์ดหมดความสำคัญลงเพราะมีช่องทางอื่นที่สามารถใช้ในการข้ามเทือกเขาที่สะดวกกว่า เช่น อุโมงค์ลอดใต้เขาหรือการเลี่ยงโดยสิ้นเชิงโดยการใช้วิธีคมนาคมอื่นเช่นทางอากาศ ฉะนั้นคุณค่าของช่องเขานี้ในปัจจุบันจึงอยู่ที่ความสำคัญทางประวัติศาสตร์และสถานที่สำหรับการสันทนาการเท่านั้น

เส้นทาง
แนวช่องเขาแล่นตามทิศตะวันออกเฉียงเหนือ-ตะวันตกเฉียงใต้ผ่านเทือกเขาแอลป์วาเล (Valais Alps) (เดิมเรียกว่าเทือกเขาแอลป์เพนไนน์) โดยมีจุดที่สูงที่สุดสูง 2469 เมตร ถนนหลวง E27 ลาดผ่านทั้งอิตาลีและสวิตเซอร์แลนด์ เชื่อมมาร์ตีญีในรัฐวาเลของสวิตเซอร์แลนด์กับอาออสตาในแคว้นปกครองตนเองวัลเลดาออสตาของอิตาลี จากมาร์ตีญีถนนสาย 9 ดำเนินต่อไปยังโลซาน และจากอาออสตา ถนนสาย A5 ดำเนินต่อไปยังตูริน
# ช่องเขาลิตเทิลเซนต์เบอร์นาร์ด
ช่องเขาลิตเทิลเซนต์เบอร์นาร์ด , ช่องเขาเปอตี-แซ็ง-แบร์นาร์  หรือ ช่องเขาปิกโกโลซันแบร์นาร์โด  เป็นช่องเขาของเทือกเขาแอลป์ทางด้านพรมแดนฝรั่งเศส-อิตาลี ที่จุดที่สูงที่สุดสูง 2188 เมตรจากระดับน้ำทะเล ช่องเขาเชื่อมระหว่างจังหวัดซาวัวในแคว้นโอแวร์ญ-โรนาลป์ของฝรั่งเศสกับแคว้นปกครองตนเองวัลเลดาออสตาของอิตาลี 

บนช่องเขามีวงหินที่แม้จะได้รับความเสียหายจากถนนที่แล่นผ่าน ก็ยังพอเหลือร่องรอยอยู่บ้าง วงหินมีเส้นผ่าศูนย์กลาง 72 เมตร เดิมมีหินที่ตั้งอยู่กลางวง จากการศึกษาเท่าที่ทราบวงหินสร้างมาตั้งแต่ยุคเหล็กที่สันนิษฐานกันว่าอาจจะเป็นบริเวณศาสนพิธีของอารยธรรมทาเรนไทเซียน (Tarentaisian) (ราว 725 ปี–450 ปีก่อนคริสต์ศักราช) ต่อมาก็ได้มีการก่อสร้างเทวสถานโรมันที่อุทิศให้แก่เทพจูปิเตอร์ขึ้น และที่พักนักเดินทาง (Mansio) นอกจากนั้นก็ยังเชื่อกันว่าฮันนิบาลใช้ช่องเขานี้

ในบางปีช่องเขาลิตเทิลเซนต์เบอร์นาร์ดก็เป็นจุดหนึ่งที่ใช้ในเส้นทางการแข่งขันจักรยานตูร์เดอฟร็องส์ เช่นในปี ค.ศ. 2009 เมื่อใช้เป็นจุดที่ 16 เมื่อวันที่ 21 กรกฎาคม จากมาร์ตีญีในสวิตเซอร์แลนด์ ไปยังบูร์ก-แซ็ง-โมริส ซึ่งเป็นระยะทาง 160 ที่ต้องผ่านช่องเขาเกรตเซนต์เบอร์นาร์ดระหว่างทางด้วย
# ช่องเขาครัว-เดอ-แฟร์
ช่องเขาครัว-เดอ-แฟร์ หรือ ช่องเขากางเขนเหล็ก  เป็นช่องเขาของเทือกเขาโดฟีนแอลป์ ที่เชื่อมระหว่างเลอบูร์-ดัวซ็อง (Le Bourg-d'Oisans) กับแซ็ง-ฌ็อง-เดอ-มอเรียน (Saint-Jean-de-Maurienne)

ตูร์เดอฟรองซ์ใช้ช่องเขาครัว-เดอ-แฟร์ก็เป็นจุดหนึ่งในเส้นทางการแข่งขันจักรยานสิบห้าครั้งตั้งแต่เริ่มมีการแข่งขันกันมา
# สันนิบาตคาทอลิก (เยอรมัน)
สันนิบาตคาทอลิกเยอรมัน (,) เดิมเป็นสมาพันธ์อย่างหลวมๆ ของรัฐเยอรมันที่เป็นโรมันคาทอลิกที่ก่อตั้งขึ้นเมื่อวันที่ 10 กรกฎาคม ค.ศ. 1609 ในการโต้ตอบการก่อตั้งสหภาพโปรเตสแตนต์ (Protestant Union) ในปีก่อนหน้านั้น วัตถุประสงค์ของสันนิบาตก็เพื่อ “เพื่อป้องกันนิกายโรมันคาทอลิกและรักษาความสันติสุขภายในจักรวรรดิ” โครงสร้างของสันนิบาตคล้ายคลึงกับ สันนิบาตคาทอลิกฝรั่งเศส (French Catholic League) ที่ก่อตั้งขึ้นในปี ค.ศ. 1576
# สันนิบาตคาทอลิกฝรั่งเศส
สันนิบาตคาทอลิกฝรั่งเศส  เป็นขบวนการที่มีบทบาทสำคัญในสงครามศาสนาของฝรั่งเศสที่ก่อตั้งขึ้นโดยอองรีที่ 1 ดยุคแห่งกีสในปี ค.ศ. 1576Holt, Mack P. : The French Wars of Religion, 1562-1629, page 122. New York, 1995  สันนิบาตคาทอลิกฝรั่งเศสเป็นองค์การที่มีวัตถุประสงค์อันรุนแรง ในความต้องการที่จะกำจัดโปรเตสแตนต์--หรือที่เรียกว่าคาลวินิสต์ หรือ อูเกอโนต์--ให้หมดสิ้นไปจากฝรั่งเศสระหว่างการปฏิรูปศาสนาของนิกายโปรเตสแตนต์

สันนิบาตคาทอลิกได้รับการสนับสนุนจาก
สมเด็จพระสันตะปาปาซิกส์ตุสที่ 5, เยซูอิด และพระเจ้าฟิลิปที่ 2 แห่งสเปน
# ดิเอเวอร์ลีบราเทอส์
ดิเอเวอร์ลีบราเทอส์   ประกอบด้วยพี่น้องดอน เอเวอร์ลี และฟิล เอเวอร์ลี  เป็นวงดูโอในแนวร็อกแอนด์โรลที่ได้รับอิทธิพลจากดนตรีคันทรี มีจุดเด่นที่การเล่นกีตาร์สายเหล็ก และการร้องประสานเสียง

ดิเอเวอร์ลีบราเทอส์ประสบความสำเร็จระหว่างช่วงปี ค.ศ. 1957 ถึง 1964 มีเพลงติดอันดับทอป 40 ของนิตยสารบิลบอร์ดทั้งสิ้น 26 เพลง เป็นอันดับสองในบรรดาศิลปินดูโอ รองจากฮอลล์ แอนด์ โอตส์ (Daryl Hall and John Oates ซึ่งมีเพลงติดอันดับ 29 เพลง)  และมีเพลงติดอันดับทอป 100 ทั้งสิ้น 35 เพลง  ได้รับการบรรจุชื่อไว้ในหอเกียรติยศร็อกแอนด์โรลในปี ค.ศ. 1986 และได้รับรางวัลแกรมมี Lifetime Achievement Award ในปี ค.ศ. 1997 http://www.grammy.com/Recording_Academy/Awards/Lifetime_Awards/

นิตยสารโรลลิงสโตน จัดให้ดิเอเวอร์ลีบราเทอส์ ติดอันดับ 33 จาก "100 ศิลปินยอดเยี่ยมตลอดกาล" จากการจัดอันดับในปี ค.ศ. 2004

เพลงที่มีชื่อเสียงของดิเอเวอร์ลีบราเทอส์ ได้แก่เพลง 	"Bye Bye Love", "Wake Up Little Susie", "All I Have to Do Is Dream", "Devoted to You", "Bird Dog", "Cathy's Clown", "Ebony Eyes", "Walk Right Back", 	"Crying in the Rain", "('Til) I Kissed You"
# มอนแฟร์ราโต
300px|right|thumb|ธงมอนแฟร์ราโต
มอนแฟร์ราโต , มอนฟรา  หรือ มงแฟรา  เป็นภูมิภาคที่เป็นส่วนหนึ่งของแคว้นปีเยมอนเตทางตอนเหนือของประเทศอิตาลี ที่มีเนื้อที่ในบริเวณที่ในปัจจุบันคือจังหวัดอาเลสซานเดรียและจังหวัดอัสตี

ประวัติ
มอนแฟร์ราโตเดิมเป็นอาณาจักรเคานต์ที่ได้รับการยกฐานะขึ้นเป็นอาณาจักรมาร์กราฟของจักรวรรดิโรมันอันศักดิ์สิทธิ์ภายในเคานต์อาเลราโมแห่งมอนแฟร์ราโตในปี ค.ศ. 961 หลังจากการเปลี่ยนแปลงอิทธิพลจากการครอบครองทางตอนเหนือของอิตาลีจากเบเรนการ์ที่ 2 แห่งอิตาลี ไปอยู่ภายใต้การปกครองของออตโตที่ 1 แห่งเยอรมนี มาร์ควิสหรือมาร์เคซิผู้ปกครองมอนแฟร์ราโตมีความเกี่ยวดองกับพระมหากษัตริย์ฝรั่งเศสและกับพระจักรพรรดิแห่งจักรวรรดิโรมันอันศักดิ์สิทธิ์ และมักจะเข้าร่วมในสงครามครูเสด และมีการเสกสมรสกับเจ้านายของราชอาณาจักรเยรูซาเลม และราชวงศ์คอมเนนัสและพาเลโลกัสของจักรวรรดิไบแซนไทน์

มอนแฟร์ราโตอยู่ภายใต้การปกครองของสเปนอยู่ชั่วระยะหนึ่งระหว่างปี ค.ศ. 1533 จนถึง  ค.ศ. 1536 ก่อนที่จะตกไปเป็นของดุ๊กแห่งมานตัวตระกูลกอนซากา ระหว่างปี ค.ศ. 1536 จนถึง  ค.ศ. 1708 ในปี  ค.ศ. 1574 มอนแฟร์ราโตได้รับการเลื่อนฐานะขึ้นเป็นดัชชี โดย สมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์ หลังจากสงครามสืบครองมานตัว (ค.ศ. 1628-1631) ส่วนหนึ่งของมอนแฟร์ราโตก็ตกไปเป็นของดัชชีแห่งซาวอย ส่วนที่เหลือตกไปเป็นของซาวอยในปี  ค.ศ. 1708 สมเด็จพระจักรพรรดิลีโอโพลด์ที่ 1 แห่งโรมันอันศักดิ์สิทธิ์ได้ดินแดนกอนซากา ผู้สืบสายของตระกูลกอนซากาต่อมาได้รับดัชชีแห่งเทสเคนในไซลีเชียเป็นเครื่องตอบแทน

ดัชชีมอนแฟร์ราโตมีเนื้อที่  2750 ตารางกิโลเมตรที่แบ่งเป็นสองส่วนโดยมีพรมแดนติดกับดัชชีซาวอย, ดัชชีมิลาน และสาธารณรัฐเจนัว กาซาเลมอนแฟร์ราโตถือกันว่าเป็นเมืองหลวง แต่ในปัจจุบันอัสตีเป็นเมืองหลวงของมอนแฟร์ราโต

วัฒนธรรม
ภูเขาศักดิ์สิทธิ์แห่งเครอา

ภูเขาศักดิ์สิทธิ์แห่งเครอา  เป็นคริสต์ศาสนสถานโรมันคาทอลิกที่ตั้งอยู่ในมอนแฟร์ราโต ที่เป็นหนึ่งในเก้าภูเขาศักดิ์สิทธิ์แห่งปีเยมอนเตและลอมบาร์เดียที่ได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003UNESCO:Sacri Monti of Piedmont and Lombardy 

ภูเขาศักดิ์สิทธิ์แห่งเครอาเริ่มก่อตั้งในปี  ค.ศ. 1589 รอบคริสต์ศาสนสถานเซนต์แมรีเดิม ที่เชื่อกันว่าสร้างโดยนักบุญยูเซเบียสราว ปี  ค.ศ. 350